***Mónosbél Községi Önkormányzat***

***Képviselő-testülete***

*3345 Mónosbél, Kossuth L. u. 3.*

*Tel.: 36/ 554-087*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Mónosbél Községi Önkormányzat***

***Képviselő-testület***

***2022. augusztus 26-i ülésének***

***J E G Y Z Ő K Ö N Y V E***

**Jegyzőkönyv**

**Készült:** Mónosbél Községi Önkormányzat Képviselő-testületének 2022. augusztus 26. napján 10.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Gördülő fejlesztési terv 2023-2037 közötti időszakra
2. Döntés a Mónosbél, Szabadság utca 4. sz. (hrsz.: 44/1, 44/2, 44/4) és a Kossuth Lajos utca 5. sz. (hrsz.: 57) alatti lakóépületekre vonatkozóan helyi egyedi védelem megállapítása céljából a településkép védelméről szóló 15/2017. (XII.29.) sz. önkormányzati rendelet módosítása kapcsán a partnerségi egyeztetés lezárásáról
3. A településkép védelméről szóló 15/2017. (XII.29.) sz. önkormányzati rendelet módosítása
4. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 68/2022. (VIII.26.) | Gördülő fejlesztési terv 2023-2037 közötti időszakra | 2022. szeptember 9. |
| 69/2022. (VIII.26.) | Döntés a Mónosbél, Szabadság utca 4. sz. (hrsz.: 44/1, 44/2, 44/4) és a Kossuth Lajos utca 5. sz. (hrsz.: 57) alatti lakóépületekre vonatkozóan helyi egyedi védelem megállapítása céljából a településkép védelméről szóló 15/2017. (XII.29.) sz. önkormányzati rendelet módosítása kapcsán a partnerségi egyeztetés lezárásáról | 2022. szeptember 2. |
| 70/2022. (VIII.26.) | Teleki László Alapítvány - Népi építészeti program keretében „Népi építészeti értékek megújulását támogató szakmai előkészítésére és felújításra igényelhető támogatásra” szóló pályázat benyújtása | 2022. szeptember 29. |

|  |  |
| --- | --- |
| ***Rendelet száma*** | ***Tárgya*** |
| 7/2022.(VIII.30.) | a településkép védelméről szóló 15/2017. (XII.29.) önkormányzati rendelet módosításáról |

Mónosbél, 2022. augusztus 26.

 Varga Sándorné Dudásné dr. Géczi Erika

 polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2022. augusztus 26. napján 10.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

 Surányi Józsefné önkormányzati képviselő

 Dr. Országh-Matisz Lilla önkormányzati képviselő

**Nem jelent meg:** Hajnákné Koós Zsuzsanna önkormányzati képviselő

**Hivatalból jelen van:** Dudásné dr. Géczi Erika jegyző

Szabó Orsolya jegyzőkönyvvezető

Varga Sándorné polgármester:

Köszönti a képviselő-testület tagjait, Dudásné dr. Géczi Erika jegyzőt. A jelenléti ív alapján megállapítja, hogy az 5 fő képviselő-testületi tag közül 4 fő megjelent. A döntéshozatalban résztvevők száma: 4 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására.

**NAPIREND**

1. Gördülő fejlesztési terv 2023-2037 közötti időszakra
2. Döntés a Mónosbél, Szabadság utca 4. sz. (hrsz.: 44/1, 44/2, 44/4) és a Kossuth Lajos utca 5. sz. (hrsz.: 57) alatti lakóépületekre vonatkozóan helyi egyedi védelem megállapítása céljából a településkép védelméről szóló 15/2017. (XII.29.) sz. önkormányzati rendelet módosítása kapcsán a partnerségi egyeztetés lezárásáról
3. A településkép védelméről szóló 15/2017. (XII.29.) sz. önkormányzati rendelet módosítása
4. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 4 igen szavazattal elfogadta.

**I. NAPIREND**

**Gördülő fejlesztési terv 2023-2037 közötti időszakra**

Varga Sándorné polgármester

Elmondja, hogy a víziközmű szolgáltatásról szóló törvény értelmében víziközmű-rendszerenként 15 éves időtávra gördülő fejlesztési tervet kell készíteni. Az ÉRV Zrt. a felújítási és pótlási tervrészt elkészítette és megküldte véleményezésre az önkormányzatnak. A dokumentációt ezzel kapcsolatban minden képviselő-testületi tag megkapta. Most a 2023-2037 évek kerülnek megtárgyalásra. Van-e valakinek kérdése ezzel kapcsolatosan?

Kéri a képviselő-testület tagjait a Gördülő Fejlesztési Terv megtárgyalására és elfogadására az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el:

**68/2022. (VIII.26.) Képviselő-testületi határozat**

Mónosbél Község Önkormányzat Képviselő- testülete a víziközmű-szolgáltatásról szóló 2011. évi CCIX. törvény 11. § (1)-(3) bekezdésében foglalt rendelkezések alapján az alábbi döntést hozza:

Mónosbél Község Önkormányzata, mint az ellátásért felelős az ÉRV. Zrt. által előkészített GFT 2023-2037 felújítási és pótlási tervet megismerte és jóváhagyja, nem kíván észrevételt tenni.

Mónosbél Község Önkormányzata, mint az ellátásért felelős az ÉRV. Zrt. által előkészített GFT 2023-2037 beruházási tervet megismerte és jóváhagyja, nem kíván észrevételt tenni.

A GFT benyújtásához kapcsolódó igazgatási-szolgáltatási és eljárási díjak megfizetéséről a víziközmű-szolgáltató gondoskodik a Bérleti-használati díj „Rendkívüli helyzetből adódó azonnali feladatok” sor terhére.

Felhatalmazza a polgármestert a véleményező nyilatkozat megtételére, valamint az eljárási illetékek határidőre történő befizetéséhez szükséges intézkedésekre.

Határidő: 2022. szeptember 9.

Felelős: polgármester

**II. NAPIREND**

**Döntés a Mónosbél, Szabadság utca 4. sz. (hrsz.: 44/1, 44/2, 44/4) és a Kossuth Lajos utca 5. sz. (hrsz.: 57) alatti lakóépületekre vonatkozóan helyi egyedi védelem megállapítása céljából a településkép védelméről szóló 15/2017. (XII.29.) sz. önkormányzati rendelet módosítása kapcsán a partnerségi egyeztetés lezárásáról**

Varga Sándorné polgármester:

A képviselő-testület a 60/2022. (VI.29.) sz., valamint a 67/2022. (VII.29.) határozataiban a Mónosbél, Szabadság utca 4. sz. (hrsz.: 44/1, 44/2, 44/4) és a Kossuth Lajos utca 5. sz. (hrsz.: 57) alatti lakóépületek helyi egyedi védelem alá helyezése kapcsán a településkép védelméről szóló 15/2017. (XII.29.) sz. önkormányzati rendelet ehhez szükséges módosításának elindításáról döntött.

A módosítási dokumentációt – a jogszabályban meghatározottak szerinti módon és időtartamra - partnerségi egyeztetésre bocsátottuk.

A partnerségi egyeztetés során a településkép védelméről szóló 15/2017.(XII.29.) sz. önkormányzati rendelet módosításával kapcsolatos észrevétel, kifogás, sem a tájékoztatás kifüggesztésének ideje alatt, sem az elektronikus lakossági fórumon nem érkezett.

Kéri a képviselő-testület tagjait szavazzanak a Mónosbél, Szabadság utca 4. sz. (hrsz.: 44/1, 44/2, 44/4) és a Kossuth Lajos utca 5. sz. (hrsz.: 57) alatti lakóépületekre vonatkozóan helyi egyedi védelem megállapítása céljából a településkép védelméről szóló 15/2017. (XII.29.) sz. önkormányzati rendelet módosítása kapcsán a partnerségi egyeztetés lezárásáról az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el:

**69/2022. (VIII.26.) Képviselő-testületi határozat**

Mónosbél Községi Önkormányzat Képviselő-testülete megtárgyalta a Mónosbél, Szabadság utca 4. sz. (hrsz.: 44/1, 44/2, 44/4) és a Kossuth Lajos utca 5. sz. (hrsz.: 57) alatti lakóépületekre vonatkozóan helyi egyedi védelem megállapítása céljából a településkép védelméről szóló 15/2017. (XII.29.) sz. önkormányzati rendelet módosítása kapcsán a partnerségi egyeztetés lezárásáról szóló előterjesztést és megállapítja, hogy a településkép védelméről szóló 15/2017. (XII.29.) sz. önkormányzati rendelet módosítási eljárása során az épített környezet alakításáról és védelméről szóló 1997. évi LXXVIII. törvény alapján a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet, valamint a településfejlesztéssel, településrendezéssel és településkép védelemmel összefüggő partnerségi egyeztetés szabályairól szóló 9/2017.(IX.9.) sz. önkormányzati rendeletben foglaltak szerinti – a veszélyhelyzet ideje alatt egyes településfejlesztési, településrendezési, településképi, építésügyi és örökségvédelmi, valamint közigazgatási hatósági eljárási szabályok eltérő alkalmazásáról szóló 546/2020. (IV. 22.) Korm. rendeletben foglalt eltérésekkel – partnerségi véleményezést lefolytatta. Az egyeztetés során a településrendezési eszközök módosításával kapcsolatos vélemény, észrevétel nem érkezett, ezért a képviselő-testület a partnerségi egyeztetési eljárást lezárja.

Felelős: polgármester

Határidő: 2022. szeptember 2.

**III. NAPIREND**

**A településkép védelméről szóló 15/2017. (XII.29.) sz. önkormányzati rendelet módosítása**

Varga Sándorné polgármester:

A rendelet-tervezet a Mónosbél, Szabadság utca 4. sz. (hrsz.: 44/1, 44/2, 44/4) és a Kossuth Lajos utca 5. sz. (hrsz.: 57) alatti lakóépületeket helyi védelem alá helyezéséről szól.

Kéri a képviselő-testület tagjait, hogy szavazzanak a településkép védelméről szóló 15/2017. (XII.29.) sz. önkormányzati rendelet módosításáról a rendelet tervezet szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal elfogadta a Mónosbél Községi Önkormányzat Képviselő-testületének **7/2022. (VIII.30.)** önkormányzati rendeletéta településkép védelméről szóló 15/2017. (XII.29.) sz. önkormányzati rendelet módosításáról. **(1. melléklet)**

**IV. NAPIREND**

**Egyéb ügyek, indítványok**

Varga Sándorné polgármester:

Elmondja, hogy a Teleki László Alapítvány pályázatot hirdet a Népi építészeti program keretében „Népi építészeti értékek megújulását támogató szakmai előkészítésére és felújításra igényelhető támogatásra”. A pályázatból a faluház tetőfelújítása kerülne kivitelezésre.

Kéri a képviselő-testület tagjait szavazzanak a Népi építészeti program keretében a „Népi építészeti értékek megújulását támogató szakmai előkészítésére és felújításra igényelhető támogatásra” című pályázat benyújtásáról.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el:

**70/2022. (VIII.26.) Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadja, hogy a Népi építészeti program keretében „Népi építészeti értékek megújulását támogató szakmai előkészítésre és felújításra igényelhető támogatásra” pályázatot nyújtson be a faluház (hrsz: 57) tetőfelújítására.

Mónosbél Községi Önkormányzatának Képviselő-testülete felhatalmazza Varga Sándorné polgármestert a pályázati dokumentumok elkészíttetésére és a pályázat benyújtására.

Határidő: szeptember 29.

Felelős: polgármester

Varga Sándorné polgármester:

Elmondja, hogy a Batul fesztivál szeptember 9-én kerül megrendezésre, melyhez továbbiakban is szívesen fogadja a segítséget a képviselőktől. A program már összeállt.

Dr. Országh-Matisz Lilla önkormányzati képviselő:

Kérdezi, hogy a játszótér újjáépítéséről van-e már döntés.

Varga Sándorné polgármester:

A pályázat még mindig tartalék listán van.

Kérdezi, van-e valakinek észrevétele, indítványa egyéb ügyekben.

Mivel más ügy, indítvány nem volt, megköszöni a képviselő-testület tagjainak az ülésen való részvételt, az ülést bezárja.

k.m.f.

 Varga Sándorné Dudásné dr. Géczi Erika

 polgármester jegyző